
JAŠÍKOVE KYSUCE 2019
51. ročník Celoslovenskej literárnej súťaže mladých prozaikov

Organizátori:
Žilinský samosprávny kraj
Kysucká knižnica v Čadci – hlavný organizátor
Spolok slovenských spisovateľov – odborný garant súťaže
Literárny fond 
Asociácia organizácií spisovateľov Slovenska
Kysucká kultúrna nadácia
Spoluorganizátori: 
Mesto Turzovka
Kultúrne a spoločenské stredisko Turzovka
Hlavný partner projektu: Fond na podporu umenia
M e d i á l n i   p a r t n e r i: 
KYSUCE - Nezávislý týždenník Kysučanov

MY - Kysucké noviny

DOTYKY -  časopis pre mladú literatúru a umenie

OROL TATRANSKÝ - Revue pre mladú literatúru, umenie a spoločnosť
LITERÁRNY TÝŽDENNÍK

KTV - Kysucká televízia
mojeKysuce.sk

vyhlasujú:
Celoslovenskú literárnu súťaž JAŠÍKOVE KYSUCE 2019
autorskú súťaž mladých prozaikov, ktorí svoju tvorbu ešte knižne nepublikovali.
     
Súťažné príspevky budú postupne uverejňované na webovej stránke www.jasikovekysuce.sk  v poradí, v akom budú prichádzať. Vyjadrovať sa k nim bude odborná porota pozostávajúca zo zástupcov Spolku slovenských spisovateľov, Asociácie organizácií spisovateľov Slovenska a Literárneho fondu. 
Termín uzávierky:
     
Súťaž bude uzatvorená 15. októbra 2019. Súťažné prózy, ktoré budú knižnici doručené po uzávierke, nebudú zaradené do súťaže. Vyhodnotenie súťaže sa uskutoční v dňoch 28. –  29. novembra 2019.

Podmienky súťaže:
    
Do súťaže sa môžu zapojiť autori od 10 do 35 rokov svojimi krátkymi prózami: 
1.  Kategória próza -  dospelí od 18 do 35 rokov 

2.  Kategória próza - mládež od 10 do 18 rokov
3.  Kategória esej - dospelí od 23 do 35 rokov

  V prípade, že súťažné texty nedosiahnu požadovanú úroveň, porota ceny neudelí.

Súťažiaci zašlú svoje príspevky elektronickou poštou na e-mail: jasik@kniznica-cadca.sk v elektronickej forme vo formátoch MS Word (doc.) a Open Office. Bitmapový dokument, ktorý bol vytvorený napr. skenovaním rukopisu alebo hárok s ručne písaným obsahom, sa nepovažujú za relevantný textový podklad. 
Súťažiaci, ktorí spĺňajú určenú vekovú kategóriu - mladí prozaici od 10 do 35 rokov, môžu zaslať jednu poviedku (rozsah poviedky max.10 normostrán formátu A4). Literárni historici, začínajúci vedci a kritici zašlú jednu esej (rozsah eseje max. 5 normostrán formátu A4).  
  
So súťažným príspevkom je potrebné zaslať okrem mena a priezviska autora i stručný životopis, miesto bydliska, vek a telefónne číslo, prípadne aj autocharakteristiku. 
Súťažiaci poskytnutím svojich osobných údajov udeľuje súhlas s ich využitím na účel organizačného zabezpečenia súťaže „Jašíkove Kysuce“ po dobu jej trvania.
     
Na vlastnú žiadosť autora môžu byť jeho práce zverejnené pod pseudonymom. V tom prípade jeho vlastné meno bude použité iba pre potreby spojené s organizáciou súťaže (prezenčná listina, diplom a iné). 
Literárnu súťaž z verejných zdrojov podporuje Fond na podporu umenia. Spolufinancovanie zabezpečuje Žilinský samosprávny kraj.
